Diari Oficial de la Generalitat Valenciana


Sumari del DOGV 5724, del 14-03-2008 (2008/3041)

RESOLUCIÓ de 20 de febrer de 2008, del director general de l'Institut Valencià de la Joventut, per la qual es dóna publicitat als crèdits que han de finançar les beques per a la realització de cursos d'idiomes, destinades a jóvens treballadors convocades mitjançant l'Ordre de 26 de desembre de 2007, de la Conselleria de Benestar Social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5724

Data del DOGV
:   14-03-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/3041


Data del document
:   20-02-2008

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * jove
    * ajuda pública
    * treballador jove
    * estudiant
    * suport econòmic
    * llengua estrangera
    * ensenyament d'idiomes
    * assignació per estudis

RESOLUCIÓ de 20 de febrer de 2008, del director general de l'Institut Valencià de la Joventut, per la qual es dóna publicitat als crèdits que han de finançar les beques per a la realització de cursos d'idiomes, destinades a jóvens treballadors convocades mitjançant l'Ordre de 26 de desembre de 2007, de la Conselleria de Benestar Social. [2008/3041]  
L'Ordre de 26 de desembre de 2007, de la conselleria de Benestar Social, per la qual es convoquen beques per a la realització de cursos d'idiomes, destinades a jóvens treballadors, publicada en el DOCV núm. 5675 de 8 de gener de 2008, va ser tramitada d'acord amb el que disposa l'Ordre de 26 de setembre de 1994, de la conselleria d'Economia i Hisenda, per la qual es regula la tramitació anticipada d'expedients de despesa, i el finançament de les ajudes esmentades va quedar condicionat a l'aprovació dels crèdits corresponents.   
Aprovada i publicada la Llei 15/2007, de 27 de desembre, de la Generalitat, de Pressupostos per a l'exercici 2008 (DOCV núm. 5670, de 31 de desembre de 2007), en aplicació del que estableix l'apartat segon de l'Ordre susdita, i de conformitat amb el que preceptua l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, hi escau donar publicitat als crèdits i a la línia de subvenció que es destinen al finançament de les beques convocades per l'Ordre de 26 de desembre de 2007, de la conselleria de Benestar Social, abans esmentada.   
En virtut d'això, i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana, resolc:  
Primer   
Donar publicitat als crèdits pressupostaris i a la línia de subvenció que es destinen a finançar les ajudes que regula l'Ordre de 26 de desembre de 2007, de la conselleria de Benestar Social, per la qual es convoquen beques per a la realització de cursos d'idiomes, destinades a jóvens treballadors, que es detalla tot seguit:  
Denominació: Beques per a la realització de cursos d'idiomes  
Línia de subvenció SE000030 del pressupost de l'Institut Valencià de la Joventut per a 2008  
Consignació pressupostària: 50.000 euros  
Segon   
Els crèdits publicats tenen el caràcter de màxims. D'altra banda, si aquests crèdits es modificaren com a conseqüència de transferències pressupostàries, la seua modificació haurà de ser publicada, mitjançant resolució, en el Diari Oficial de la Comunitat Valenciana.  
València, 20 de febrer de 2008.- El director general del IVAJ: Adrian Ballester Espinosa.